কেরি কনডন

কেরি কনডন (; জন্ম: ৯ জানুয়ারি ১৯৮৩) একজন আইরিশ অভিনেত্রী। তিনি রয়্যাল শেকসপিয়ার কোম্পানির প্রযোজনায় নির্মিত হ্যামলেট (২০০১-২০০২) নাটকে ওফেলিয়া চরিত্রে অভিনয়কারী সর্বকনিষ্ঠ অভিনেত্রী। এছাড়া তিনি টেলিভিশনে রোম (২০০৫-২০০৭)-এ অক্টাভিয়া, বেটার কল সল (২০১৫-২০২২)-এ স্টেসি এরমান্ট্রাউট চরিত্রে অভিনয় করেন এবং মার্ভেল সিনেম্যাটিক ইউনিভার্সের বিভিন্ন চলচ্চিত্রে কৃত্রিম বুদ্ধিমত্তা সত্তা ফ্রাইডে চরিত্রে কণ্ঠ দেন।

কনডন মার্টিন মাকডনার পরিচালনায় দ্য লেফটেন্যান্ট অব ইনিশমোর (২০০১) ও দ্য ক্রিপল অব ইনিশমান (২০০৯) মঞ্চনাটকে এবং থ্রি বিলবোর্ডস আউটসাইড এবিং, মিজৌরি (২০১৭) ও দ্য ব্যানশিজ অব ইনিশেরিন (২০২২) চলচ্চিত্রে অভিনয় করেন। দ্য ব্যানশিজ অব ইনিশেরিন চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার-সহ একাধিক সমালোচনামূলক পুরস্কার অর্জন করেন।

কর্মজীবন
কনডন ২০০১ সালে ১৮ বছর বয়সে রয়্যাল শেকসপিয়ার কোম্পানিতে (আরএসসি) এবং ২০০৬ সালে নিউ ইয়র্কের লাইসিয়াম থিয়েটারে মার্টিন মাকডনার নির্দেশনায় দ্য লেফটেন্যান্ট অব ইনিশমোর মঞ্চনাটকে মেইরেড চরিত্রে অভিনয় করেন। এই নাটকের জন্য তিনি দ্য পগেসের সাথে "দ্য প্যাট্রিয়ট গেম" গান রেকর্ড করেন। ২০০১ সালে তিনি হ্যামলেট নাটকে ওফেলিয়া চরিত্রে অভিনয় করেন, যেটি আরএসসিতে মঞ্চস্থ হয়। ফলে তিনি আরএসসির প্রযোজনায় নির্মিত ওফেলিয়া চরিত্রে অভিনয়কারী সর্বকনিষ্ঠ অভিনেত্রী। ২০০৮ সালের ডিসেম্বরে তিনি মাকডনার নির্দেশনায় দ্য ক্রিপল অব ইনিশমান মঞ্চনাটকে অভিনয় করেন, যার জন্য তিনি সেরা চরিত্রাভিনেত্রী বিভাগে লুসিল লর্টেল পুরস্কার এবং সেরা অভিনয়শিল্পীদল বিভাগে ড্রামা ডেস্ক পুরস্কার অর্জন করেন।

কনডন ২০০৩ সালের নেড কেলি চলচ্চিত্রে ফেরারী আসামী নেড কেলির বোন কেট কেলি চরিত্রে এবং সিলিয়ান মার্ফি ও কলিন ফ্যারলের সাথে আইরিশ স্বাধীন চলচ্চিত্র ইন্টারমিশন চলচ্চিত্রে অভিনয় করেন। ২০০৫ সালে তিনি জেট লির মারপিটধর্মী থ্রিলার চলচ্চিত্র আনলিশড-এ অভিনয় করেন। একই বছর তিনি এইচবিও/বিবিসির রোম টিভি ধারাবাহিকে রোমান সম্রাট আউগুস্তুসের বোন অক্টাভিয়া চরিত্রে অভিনয় করেন।

থাম্ব|ডান|200px|২০২২ সালে দ্য ব্যানশিজ অব ইনিশেরিন-এর প্রচারণায় কনডন
তাকে ২০০৯ সালে ল্যেভ তল্‌স্তোয়ের শেষ কয়েক মাসের জীবনী নিয়ে নির্মিত দ্য লাস্ট স্টেশন চলচ্চিত্রে হেলেন মিরেন ও ক্রিস্টোফার প্লামারের সাথে মাশা চরিত্রে এবং ২০১২ সালের লাক টিভি ধারাবাহিকে জকি রোজি শ্যানাহান চরিত্রে দেখা যায়। তিনি ২০১৩ সালে মহাপ্রলয়-পরবর্তী জম্বি নাট্যধর্মী ধারাবাহিক দ্য ওয়াকিং ডেড-এর চতুর্থ মৌসুমে ক্লারা চরিত্রে অভিনয় করেন। তিনি মার্ভেল সিনেম্যাটিক ইউনিভার্সের অ্যাভেঞ্জার্স: এজ অব আলট্রন (২০১৫), ক্যাপ্টেন আমেরিকা: সিভিল ওয়ার (২০১৬), স্পাইডার-ম্যান: হোমকামিং (২০১৭), অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯)-এ কৃত্রিম বুদ্ধিমত্তা সত্তা ফ্রাইডে চরিত্রে কণ্ঠ দেন।

২০১৭ সালে তিনি থ্রি বিলবোর্ডস আউটসাইড এবিং, মিজৌরি চলচ্চিত্রের মধ্য দিয়ে পুনরায় মাকডনার পরিচালনায় কাজ করেন। এরপর তিনি মাকডনার ২০২২ সালের দ্য ব্যানশিজ অব ইনিশেরিন চলচ্চিত্রে কলিন ফ্যারলের চরিত্রের বোনের ভূমিকায় অভিনয় করেন। এই চলচ্চিত্রে তার অভিনয় বিপুল প্রশংসিত হয় এবং দ্য ডেইলি টেলিগ্রাফ-এর রবি কলিন তার সম্পর্কে লিখেন, "কেরি কনডন পাদ্রেইকের বুদ্ধিমতী, সুখী অবিবাহিত বোন সিওভান চরিত্রে অসাধারণ"। এই কাজের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোব ও স্যাগ পুরস্কারের মনোনয়ন লাভ করেন।

চলচ্চিত্রের তালিকা
 বছর শিরোনাম চরিত্র টীকা ১৯৯৯ অ্যাঞ্জেলাস অ্যাশেজ টেরেসা কারমডি ২০০০ র‍্যাট মারিয়েটা ২০০১ হাউ হ্যারি বিকেম আ ট্রি এইলিন ২০০৩ নেড কেলি কেট কেলি ইন্টারমিশন ক্যাফের ওয়েট্রেস ২০০৪ দ্য হ্যালো ইফেক্ট জিন ২০০৫ আনলিশড ভিক্টোরিয়া ২০০৯ দ্য লাস্ট স্টেশন মাশা ২০১০ দ্য রানওয়ে গ্রেস টমাস ২০১১ দিস মাস্ট বি দ্য প্লেস রেচেল দ্য শোর প্যাট স্বল্পদৈর্ঘ্য চলচ্চিত্র ২০১৩ ডম হেমিংওয়ে মেলডি ২০১৪ গোল্ড অ্যালিস ২০১৫ অ্যাভেঞ্জার্স: এজ অব আলট্রন ফ্রাইডে (কণ্ঠ) ২০১৬ ক্যাপ্টেন আমেরিকা: সিভিল ওয়ার  ২০১৭ স্পাইডার-ম্যান: হোমকামিং  থ্রি বিলবোর্ডস আউটসাইড এবিং, মিজৌরি পামেলা ২০১৮ ব্যাড সামারিটান ক্যাটি হোপগুড অ্যাভেঞ্জার্স: ইনফিনিটি ওয়ার ফ্রাইডে (কণ্ঠ) ২০১৯ অ্যাভেঞ্জার্স: এন্ডগেম ড্রিমল্যান্ড অলিভিয়া ইভান্স ২০২২ দ্য ব্যানশিজ অব ইনিশেরিন সিওভান সুইলিয়াভেইন আসন্ন ইন দ্য ল্যান্ড অব সেন্টস অ্যান্ড সিনার্স ঘোষিত হবে নির্মাণোত্তর

তথ্যসূত্র

বহিঃসংযোগ





বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আইরিশ অভিনেত্রী
বিষয়শ্রেণী:২১শ শতাব্দীর আইরিশ অভিনেত্রী
বিষয়শ্রেণী:আইরিশ চলচ্চিত্র অভিনেত্রী
বিষয়শ্রেণী:আইরিশ টেলিভিশন অভিনেত্রী
বিষয়শ্রেণী:আইরিশ মঞ্চ অভিনেত্রী
বিষয়শ্রেণী:আইরিশ শিশু অভিনেত্রী
বিষয়শ্রেণী:আইরিশ শেকসপিয়ারীয় অভিনেত্রী
বিষয়শ্রেণী:কাউন্টি টিপারেরির অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে এএসিটিএ আন্তর্জাতিক পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:২০শ শতাব্দীর আয়ারল্যান্ডীয় অভিনেত্রী
বিষয়শ্রেণী:২১শ শতাব্দীর আয়ারল্যান্ডীয় অভিনেত্রী
বিষয়শ্রেণী:আয়ারল্যান্ডীয় চলচ্চিত্র অভিনেত্রী
বিষয়শ্রেণী:আয়ারল্যান্ডীয় টেলিভিশন অভিনেত্রী